མདོར་ན་གར་འཆམ་གཙོ་བོར་མཚོན་པའི་ཞལ་འབག་དང་འབྲེལ་བའི་བྲོ་གར་ནི་བོད་མི་རིགས་ཙམ་མ་ཟད་ཡ་གླིང་ཁུལ་དུ་ཡོད་པའི་རྩ་ཆེའི་རིག་གནས་ཤུལ་བཞག་ཞིག་ཡིན་པ་ནི་ཡོངས་གྲགས་ལྟར་ལ་ཡིན།རྩེ་དགུ་གཏོར་ནི་བོད་བརྒྱུད་ནང་བསྟན་གྱི་རི་བོ་དགའ་ལྡན་པ་ཙམ་མ་ཡིན་པར་བོད་ཀྱི་ལོ་རྒྱུས་ནང་དུ་ཡང་གལ་ཆེའི་རང་བཞིན་ལྡན་པའི་གནས་བབ་ཞིག་བཟུང་ཡོད།དེས་ད་ཕན་་ལོ་ངོ་གསུམ་བརྒྱ་ཡན་གྱི་ལོ་རྒྱུས་ལྡན་ཡོད་ཁར་དེ་ཉིད་ཕུན་གསུམ་ཚོགས་པའི་སྒྱུ་རྩལ་གྱི་ལམ་ནས་རྟོགས་དཀའ་ཞིང་གཏིང་ཟབ་པའི་ནང་ཆོས་ཀྱི་དགོངས་དོན་རྣམས་མཚོན་པར་བྱེད་པའི་ཆོ་ག་ཐུན་མོང་མ་ཡིན་པ་ཞིག་ཀྱང་ཡིན།བློ་ཕམ་པ་ཞིག་ལ་རྒྱལ་ཡོངས་དང་འདྲ་བར་བོད་དམངས་གཙོ་བཅོས་བསྒྱུར་བཏང་བ་ནས་བཟུང་རྩེ་དགུ་གཏོར་སྐབས་སྤྱོད་པའི་རོལ་ཆ་དང་།ཆོས་ལུགས་ཀྱི་གླུ་གར་སྒྱུ་རྩལ་སོགས་རྒྱུན་ཆད་ལ་ཉེ་བའི་གནས་སུ་གྱར་ཡོད་པས།རྩེ་དགུ་གཏོར་གྱི་རིག་གནས་ཤུལ་བཞག་སྐོར་ལ་མྱུར་སྐྱོབ་བྱེད་རྒྱུ་ནི་ཁ་ཚ་དགོས་གཏུགས་ཀྱི་དོན་དངོས་ཞིག་ཡིན།